Vikingane

Vikingane er en norsk komiserie som gikk på NRK1 fra 2016 til 2020. Komiserien handler om hverdagslivet til vikinger i landsbyen «Norheim» omkring år 790. Serien er skrevet og regissert av Jon Iver Helgaker og Jonas Torgersen. Den er produsert for NRK av Viafilm.

De første to sesongene ble spilt inn på Avaldsnes som ligger på Karmøy. Serien ble spilt inn i både norsk og engelsk versjon. Første sesong av den engelske versjonen ble gjort tilgjengelig på Netflix' strømmetjeneste sommeren 2017, med tittelen Norsemen. Sesong nummer to av serien ble spilt inn våren 2017. Sesong tre ble spilt inn i 2019 på Midgard Vikingsenter i Horten.

Første og tredje sesong av serien vant Gullruten 2017 og Gullruten 2020 i klassen beste humorprogram. Andre sesong vant Humorprisen 2018 i klassen årets morsomste humordrama mens tredje sesong ble kåret til beste norske komedie under den første utdelingen av Seriekritikerprisen i september 2020.

 Roller  
 Skuespiller  Rolle Kåre Conradi  Orm  Nils Jørgen Kaalstad  Arvid Trond Fausa  Rufus  Silje Torp  Frøya  Øystein Martinsen  trellen Kark  Henrik Mestad  Høvding Olav  Jon Øigarden  Jarl Varg  Marian Saastad Ottesen  Hildur Kristine Riis  Liv  Mads Jørgensen  Viljar  Mikkel Bratt Silset  Ragnar  Nikis Theophilakis  Olvar  Bjørn Myrene  Tostein Hund Torunn Lødemel  Lone  Christian Skolmen  Håkon  Erik Schjerven  Magnus  Vidar Magnussen  Sjamanen Ingar Helge Gimle  Nomadehøvding Ingunn Beate Øye  Nomade Finn Schau  Lovgiveren Richard Skog  Sturla Beinknuser Sverre Røssummoen  Eirik Gamling Egil Birkeland  Oddvar Gamling Lars Sundsbø  Brynjar Smed  Jonathan Kydd  Charlie  Karl Sundby  Synstrell André Eriksen  Ørn Stig Frode Henriksen  Vebjørn Alexandra Gjerpen  Tina Fridtjov Såheim  Odd Bartek Kaminski  SmedEric VorenholtNordheim Warrior

 Mottakelse 
Allerede 10 dager etter premieren hadde den første episoden blitt sett av  mennesker.

Marie Kleve i Dagbladet anmeldte serien som «et lappeteppe av vikingsketsjer, sydd sammen av en overgripende idé: Tenk om vikingene tenkte og snakket og kranglet som oss, innimellom plyndring og voldtekter og mjødbegersvinging?» og roste den for å parodiere voldsromantikk.

VG omtalte serien som første forsøk på crazy-humor om vikingtiden siden Prima Veras saga om Olav den hellige fra 1983.  

New York Times vurderer «Norsemen» som en av de 10 beste utenlandske TV-seriene i 2017.

 Anmeldelser  
 VG 
 Dagbladet 
 Aftenposten 
 Haugesunds Avis 
 Filmfront 

 Priser og nominasjoner  
 Gullruten 2017 i klassen beste humorprogram
 Nominert til Gullruten 2017 i klassen beste lydproduksjon (Peter Clausen og Erling Rein)
 Nominert til Gullruten 2018 i klassen beste humorprogram
 Nominert til Gullruten 2018 i klassen beste kostyme/sminke (Lise Sandberg og Asta Hafthorsdottir)
 Humorprisen 2018 i klassen årets morsomste humordrama
 Gullruten 2020 i klassen beste humorprogram
 Nominert til Gullruten 2020 i klassen beste birolle (Bjørn Hallgeir Myrene) 
 Nominert til Gullruten 2020 i klassen beste regi TV-drama (Jon Iver Helgaker)
 Nominert til Gullruten 2020 i klassen beste lyddesign (Erling Rein og Peter Clausen)
 Nominert til Gullruten 2020 i klassen beste grafisk design/VFX (Stardust Effects ved Otto Thorbjørnsen)
 Nominert til Gullruten 2020 i klassen beste kostyme (Nell Knudsen)
 Seriekritikerprisen 2020 i klassen beste norske komedie

 Referanser 

 Eksterne lenker 


Kategori:Norske komiserier
Kategori:TV-produksjoner på NRK
Kategori:Gullruten for beste TV-program
Kategori:TV-produksjoner om Vikingtiden
Kategori:Norske TV-produksjoner fra 2010-årene
Kategori:Norske TV-produksjoner fra 2020-årene